CELEX: 32021R0743
Language: sk
Date: 2021-05-06 00:00:00
Title: Vykonávacie nariadenie Rady (EÚ) 2021/743 zo 6. mája 2021, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

7.5.2021   
               
               
                  SK
               
               
                  Úradný vestník Európskej únie
               
               
                  L 160/1
               
            
         VYKONÁVACIE NARIADENIE RADY (EÚ) 2021/743
         zo 6. mája 2021,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2012 prijala nariadenie (EÚ) č. 36/2012.
                  
               
                     (2)
                  
                  
                     Informácie týkajúce sa jednej osoby v zozname fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedenom v prílohe II k nariadeniu (EÚ) č. 36/2012 by sa mali aktualizovať.
                  
               
                     (3)
                  
                  
                     Nariadenie (EÚ) č. 36/2012 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. mája 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 16, 19.1.2012, s. 1.
      
      
         
            PRÍLOHA
            V oddiele A („Osoby“) prílohy II k nariadeniu Rady (EÚ) č. 36/2012 sa záznam 36 nahrádza takto:
            
               
                            
                        
                        
                           Meno
                        
                        
                           Identifikačné údaje
                        
                        
                           Dôvody
                        
                        
                           Dátum zaradenia na zoznam
                        
                     
                           „36.
                        
                        
                           Nizar AL-ASSAD (alias al-Asad, Assad, Asad, Assaad, Asaad, Al-Assaad)
                           (اسعد, الاسعد,الاسد;نزار)
                        
                        
                           Dátum narodenia: 2.3.1948 alebo 23.3.1948 alebo marec 1948
                           Štátna príslušnosť: sýrska, libanonská a kanadská;
                           Číslo sýrskeho cestovného pasu: 011090258;
                           Číslo libanonského cestovného pasu: RL0003434;
                           Číslo kanadského cestovného pasu: AG629220;
                           Pohlavie: mužské
                        
                        
                           Významný sýrsky podnikateľ s úzkymi väzbami na režim. Spojený s rodinami Asadovcov a Machlúfovcov.
                           Ako taký sa podieľa na fungovaní sýrskeho režimu, má z neho prospech alebo ho inak podporuje.
                           Popredný investor v ropnom priemysle, zakladateľ a riaditeľ spoločnosti Lead Contracting & Trading Ltd.
                        
                        
                           23.8.2011“.